Diari Oficial de la Generalitat Valenciana


Sumari del DOGV 4283, del 02-07-2002 (2002/6636)

Notificació a Relcom, SA. Expedient número V-109/2001.
------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6636


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Relcom, SA. Expedient número V-109/2001. [2002/A6636]
  
Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Relcom, SA, de Riba-Roja de Túria (València), que s'ha dictat laude en l'expedient dalt indicat com a conseqüència del procediment que s'ha seguit en este i que no ha pogut ser comunicat per absència, parador desconegut, caducat o refusat.
  
El text del laude és el següent:
  
«Tribunal: President: Ramón Escrig Moreno. Vocals: José Manuel Aparisi Torres. Secretària vocal: Gumersinda Sánchez Ruiz. Parts: reclamant: Transportes Ochoa, SA, representada pel senyor Alejandro Nácher Calatayud; reclamat: Relcom, SA, no compareix. València, 13 de desembre de 2001 i sent les 18.15 hores, es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient V-109/2001, i es realitza la vista oral respecte de la reclamació següent: el no-pagament dels ports.
  
Iniciada la vista oral, el president comprova la identitat de la part reclamant i la qualitat amb què intervé i comprova, a més, la correcta notificació de la reclamació i la citació a la vista de la part demandada.
  
A continuació, se li concedix la paraula al reclamant, el qual es ratifica en el que va exposar en la seua reclamació, la deixa basada en els següents:
  
Antecedents de fet
  
1. Com a conseqüència de les relacions comercials entre ambdues mercantils, es fan fer diversos servicis de transport a càrrec de la demandada durant els mesos de juny, juliol i agost de 2001, segons les factures aportades a l'expedient, i que no han sigut pagats i l'import dels quals puja a 208.204 pessetes (1.251,33 EUR).
  
2. Arribada la data de venciment dels rebuts bancaris entregats per al cobrament no van ser atesos, i es van realitzar nombroses gestions per al seu cobrament sense haver obtingut cap resultat, per la qual cosa sol·licita que es dicte laude en què es reconega el dret al cobrament dels transports realitzats per la quantitat expressada anteriorment.
  
Són d'aplicació els següents
  
Fonaments jurídics
  
1. La competència territorial de la Junta està determinada en l'article 7.2 del Reglament de la LOTT (RD 1211/90), i la submissió a esta l'establix l'article 162 de la Llei 13/96, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: «es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no passe de 500.000 pessetes i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.»
  
Consten en l'expedient els certificats de justificant de recepció entregats pel servici de correus a la demandada, i notificació de la data i hora de la realització de la vista oral, sense que hi haja hagut cap manifestació en contra.
  
2. A través de les declaracions efectuades pel reclamant en l'acte de la vista, ha quedat acreditada la realització dels transports a càrrec de la reclamada, sense que sobre el seu compliment hi haja cap objecció, segons es desprén de la documentació presentada amb la demanda i en l'acte de la vista oral. La qual cosa es deduïx dels fets davant de la falta de compareixença de la reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:
  
Estimar la demanda interposada per Transportes Ochoa, SA, contra Relcom, SA, per haver quedat acreditat durant la vista la realització dels transports reclamats i reconegut el dret al cobrament de la quantitat que se li deu de 208.204 pessetes, (1.251,33 EUR). Per tant, Relcom, SA, haurà de pagar a Transportes Ochoa, SA, la quantitat de 208.204 pessetes (dos-centes vuit mil dos-centes quatre pessetes) (1.251,33 EUR)
  
Este laude serà executiu si en el termini de 10 dies, comptadors a partir del següent al de la seua recepció, no el complix la mercantil reclamada.
  
Contra esta decisió, cal únicament recurs d'anul·lació davant de l'audiència provincial, que haurà de presentar-se dins dels 10 dies següents al de la notificació del laude, o d'aclariment, dins dels cinc dies següents al de la notificació d'este.
  
Contra el laude arbitral ferm només es pot demanar demanda de revisió, segons el que establix la legislació processal per a les sentències processals fermes.
  
I perquè així conste, signen el present laude els membres del Tribunal indicats al marge, en el lloc i data esmentats.»
  
Els terminis de recursos que conté el laude transcrit seran computables a partir del dia següent a la publicació del present edicte en el Diari Oficial de la Generalitat Valenciana.